হ্যুগো (চলচ্চিত্র)

হ্যুগো হল মার্টিন স্কোরসেজি পরিচালিত ও প্রযোজিত ২০১১ সালের ব্রিটিশ-মার্কিন ত্রিমাত্রিক পারিবারিক রোমাঞ্চকর নাট্যধর্মী চলচ্চিত্র। ব্রায়ান সেলৎসনিকের দি ইনভেনশন অব হ্যুগো কাবরে বই অবলম্বনে ছবিটির চিত্রনাট্য রচনা করেছেন জন লোগান। ১৯৩০-এর দশকের পটভূমিতে নির্মিত ছবিটিতে গার মোঁপারনাস রেলওয়ে স্টেশন একাকী বসবাসরত কিশোর হ্যুগোর গল্প বর্ণিত হয়েছে। ছবিটিতে নাম ভূমিকায় অভিনয় করেন এসা বাটারফিল্ড এবং অন্যান্য গুরুত্বপূর্ণ চরিত্রে অভিনয় করেন ক্লোই গ্রেস মরেতজ, বেন কিংসলি, সাশা ব্যারন কোহেন, রে উইনস্টন, এমিলি মর্টিমার ও জ্যুড ল। হ্যুগো স্কোরসেজির ত্রিমাত্রিক আঙ্গিকে ধারণকৃত প্রথম চলচ্চিত্র। এটি ২০১১ সালের ২৩শে নভেম্বর মার্কিন যুক্তরাষ্ট্রে মুক্তি দেওয়া হয়। ছবিটি বিপুল সমাদৃত হয় এবং শ্রেষ্ঠ চলচ্চিত্র-সহ ১১টি বিভাগে একাডেমি পুরস্কারের মনোনয়ন লাভ করে, যা সেই বছরের সর্বোচ্চ মনোনয়ন। ছবিটি শ্রেষ্ঠ চিত্রগ্রহণ, শিল্প নির্দেশনা, শব্দ পুনঃসংযোজন, শব্দ সম্পাদনা ও ভিজ্যুয়াল ইফেক্টস বিভাগে পুরস্কৃত হয়। এছাড়া ছবিটি আটটি বাফটা পুরস্কারের মনোনয়ন থেকে দুটি বিভাগে পুরস্কৃত হয় এবং তিনটি গোল্ডেন গ্লোব পুরস্কারের মনোনয়ন লাভ করে ও স্কোরসেজি তার তৃতীয় শ্রেষ্ঠ পরিচালনা বিভাগে গোল্ডেন গ্লোব পুরস্কার অর্জন করেন। তথাপি চলচ্চিত্রটি বাণিজ্যিকভাবে ব্যর্থ হয় এবং ১৫০-১৭০ মিলিয়ন ডলার ব্যয়ের বিপরীতে এর আয় হয় ১৮৫ মিলিয়ন মার্কিন ডলার। এসা বাটারফিল্ড - হ্যুগো কাবরে ক্লোই গ্রেস মরেতজ - ইজাবেল বেন কিংসলি - জর্জ মেলিয়েস / পাপা জর্জ সাশা ব্যারন কোহেন - ইনস্পেক্টর গ্যুস্তাভ দাস্তে রে উইনস্টন - ক্লোদ কাবরে এমিলি মর্টিমার - লিসেত জ্যুড ল - জনাব কাবরে হেলেন ম্যাক্ররি - জ্যান দালসি / মামা জ্যান মাইকেল স্টুলবার্গ - র‍্যনে তাবার ক্রিস্টোফার লি - মঁসিয়ে লাবিস ফ্রঁস দ্য লা তুর - মাদাম এমিল রিচার্ড গ্রিফিথস - মঁসিয়ে ফ্রিক কেলভিন এলডন - পুলিশ কর্মকর্তা গালিভার ম্যাকগ্রা - তরুণ তাবার অ্যাঙ্গাস বার্নেট - চলচ্চিত্র ব্যবস্থাপক বেন এডিস - সালভাদোর দালি এমিল ল্যাগার - জ্যাঙ্গো রাইনহার্ট রবার্ট গিল - জেমস জয়েস মার্কো অ্যাপোন্ট - রেলগাড়ির প্রকৌশলীর সহকারী মাইকেল পিট, মার্টিন স্কোরসেজি ও ব্রায়ান সেলৎসনিক ক্ষণিক চরিত্রে অভিনয় করেন। ২০০৭ সালে দি ইনভেনশন অব হ্যুগো কাবরে বইটি প্রকাশের কিছুদিন পরই জিকে ফিল্মসের গ্রাহাম কিং বইটির স্বত্ব কিনে নেন। শুরুতে ক্রিস ওয়েজ এর চলচ্চিত্রায়ণ পরিচালনার জন্য চুক্তিবদ্ধ হয়েছিলেন এবং জন লোগানকে চিত্রনাট্য রচনার জন্য চুক্তিবদ্ধ করা হয়েছিল। শুরুতে চলচ্চিত্রটির নামকরণ করা হয়েছিল হ্যুগো কাবরে। বেন কিংসলি, সাশা ব্যারন কোহেন, এসা বাটারফিল্ড, ক্লোই গ্রেস মরেতজ ও হেলেন ম্যাক্ররিকে প্রাথমিকভাবে বাছাই করা হয়। পরে জ্যুড ল, রে উইনস্টোন, ক্রিস্টোফার লি, ফ্রঁস দ্য লা তুর ও রিচার্ড গ্রিফিথস এতে যোগদান করেন। শুরুতে হ্যুগো চলচ্চিত্রের নির্মাণব্যয় ধার্য করা হয়েছিল ১০০ মিলিয়ন মার্কিন ডলার, কিন্তু পরে এর ব্যয় বেড়ে দাঁড়ায় ১৫৬ মিলিয়ন মার্কিন ডলার থেকে ১৭০ মিলিয়ন মার্কিন ডলার। ২০১০ সালের ২৯শে জুলাই লন্ডনে চলচ্চিত্রটির নির্মাণ কাজ শুরু হয়। এর প্রথম শুটিং লোকেশন ছিল শেপার্টন স্টুডিওজ। পিটারবরার নিকটবর্তী নেনে ভ্যালি রেলওয়ে স্টুডিওর নিকট তাদের মূল কমপেইনি ইন্তারনাশিওনাল দে ওয়াগন-লিত রোলিং স্টক ধার দেন। ২০১০ সালের আগস্টে দুই সপ্তাহের জন্য প্যারিসে নির্মাণ কাজ করা হয়। সেখানকার লোকেশন ছিল সাঁ-জ্যনভিয়েভ গ্রন্থাগার, ৫ম আরঁদিসমঁ-র সর্বন, এবং থিয়েটার দ্য লাথেনে ও এর পার্শ্ববর্তী ৯ম এলাকা। লিস লুই-ল্য-গ্রঁ প্যারিসে চলচ্চিত্রটির কার্যপরিধির কেন্দ্র হিসেবে ব্যবহৃত হয় এবং এর ক্যাফেটেরিয়ায় অভিনয়শিল্পী ও কলাকুশলীদের খাদ্য পরিবেশন করতে ব্যবহৃত হয়। চলচ্চিত্রের গানের তালিকায় রয়েছে হাওয়ার্ড শোরের সুরারোপিত অস্কার মনোনীত মৌলিক গান এবং কামিই সাঁ-স্যাঁয়ের দঁস মাকাব্রের ব্যবহার ও এরিক স্যাটির "নোসিয়েন নং ১"। আন্যান্য গানের মধ্যে রয়েছে ফরাসি পিয়ানোবাদক ও সুরকার জঁ-মিশেল বের্নারের কয়েকটি গান, পর্দায় যার ঋণস্বীকার করা হয়নি। সকল গানের সুরকার হাওয়ার্ড শোর। "HUGO"। ব্রিটিশ বোর্ড অব ফিল্ম ক্লাসিফিকেশন (ইংরেজি ভাষায়)। নভেম্বর ২৫, ২০১১। মে ৩১, ২০১৬ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  Kaufman, Amy (নভেম্বর ২৪, ২০১১)। "Movie Projector: 'Breaking Dawn' to devour three new family films"। Los Angeles Times। সংগ্রহের তারিখ নভেম্বর ২৪, ২০১১।  "Hugo (2011)" (ইংরেজি ভাষায়)। Box Office Mojo। এপ্রিল ১২, ২০১২। সংগ্রহের তারিখ ৮ ডিসেম্বর ২০১৯।  স্যাভেজ, মার্ক (১ ডিসেম্বর ২০১১)। "Can Martin Scorsese's Hugo save 3D?"। বিবিসি নিউজ (ইংরেজি ভাষায়)। সংগ্রহের তারিখ ৮ ডিসেম্বর ২০১৯।  "Global Sites & Release Dates"। প্যারামাউন্ট পিকচার্স (ইংরেজি ভাষায়)। ২০ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  "Oscars 2012: 'The Artist' and 'Hugo' Tie for 5 Awards, But Silent Film Wins Best Picture"। রয়টার্স (ইংরেজি ভাষায়)। ২৭ ফেব্রুয়ারি ২০১২। ৩ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  সিগেল, তাতিয়ানা (৫ মে ২০০৮)। "Chris Wedge to direct 'Hugo Cabret'"। ভ্যারাইটি (ইংরেজি ভাষায়)। সংগ্রহের তারিখ ৮ ডিসেম্বর ২০১৯।  গোল্ডস্টেইন, প্যাট্রিক (৬ ফেব্রুয়ারি ২০১২)। "Graham King on 'Hugo's' box-office woes: 'It's been painful'"। লস অ্যাঞ্জেলেস টাইমস (ইংরেজি ভাষায়)। সংগ্রহের তারিখ ৮ ডিসেম্বর ২০১৯।  ফার্নান্দেজ, জে এ. (২৯ জুন ২০১০)। "Jude Law cast in Scorsese's 'Cabret'"। দ্য হলিউড রিপোর্টার (ইংরেজি ভাষায়)। সংগ্রহের তারিখ ৮ ডিসেম্বর ২০১৯।  ওয়াইনট্রাব, স্টিভ (২৯ জুন ২০১০)। "Hugo Cabret Filming Commences Full Cast Announced Jude Law, Ray Winstone, Christopher Lee"। কলিডার (ইংরেজি ভাষায়)। ১৩ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  ট্রাসলাভ, বেন (২৫ জানুয়ারি ২০১১)। "Film Legend Scorcese's Peterborough film shoot"। পিটারবরা টেলিগ্রাফ (ইংরেজি ভাষায়)। ২ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  ফায়, অলিভিয়ে (২৩ আগস্ট ২০০৮)। "Sur les traces de Martin Scorsese à Paris" [In the footsteps of Martin Scorsese in Paris]। ল্য মোঁদ (ফরাসি ভাষায়)। সংগ্রহের তারিখ ৮ ডিসেম্বর ২০১৯।  "Jean-Michel Bernard"। Cristal Publishing (ইংরেজি ভাষায়)। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৯।  চলচ্চিত্র প্রবেশদ্বার অলমুভিতে হ্যুগো (ইংরেজি) ইন্টারনেট মুভি ডেটাবেজে হ্যুগো (ইংরেজি) বক্স অফিস মোজোতে হ্যুগো (ইংরেজি) মেটাক্রিটিকে হ্যুগো (ইংরেজি) রটেন টম্যাটোসে হ্যুগো (ইংরেজি)